पाएं अपने शहर की ताज़ा ख़बरें और फ्री ई-पेपरडाउनलोड करें
सीकर. जेईई एडवांस की रविवार को पांच केंद्रों पर परीक्षा हुई। दो पारियों में हुई परीक्षा में 1985 स्टूडेंट्स का पंजीकरण था। परीक्षा कराने के लिए दिल्ली आईआईटी से टीम आई थी। परीक्षार्थियों ने इस बार पेपर कठिन बताया है। साथ ही माइनस मार्किंग का पैटर्न भी बदला है, इसलिए विशेषज्ञ इस बार कटऑफ नीचे रहने की संभावना जता रहे हैं। स्टूडेंट नरेंद्र, सुनील व महेंद्र ने बताया कि पेपर टफ रहा है। समय तो पर्याप्त था लेकिन माइनस मार्किंग की वजह से काफी संभल कर पेपर करना पड़ा।
यह रहा पेपर का पैटर्न
फस्र्ट पेपर में फीजिक्स, कैमिस्ट्री व मैथ के 20-20 प्रश्न थे। प्रत्येक में 10 प्रश्न सिंगल आंसर, पांच प्रश्न मल्टीपल आंसर और पांच प्रश्न 0 से 9 सिंगल डिजिट आंसर के थे। इस बार मल्टीपल आंसर व सिंगल आंसर के प्रश्न माइनस मार्किंग के थे। सिंगल आंसर डिजिट के प्रश्न माइनस मार्किंग के नहीं थे। सैकंड पेपर में भी बदलाव हुआ। इसमें भी तीन सब्जेक्ट के मल्टीपल आंसर वाले आठ-आठ प्रश्न थे। सैकंड पेपर पूरा माइनस मार्किंग का रहा। विशेषज्ञों का कहना है कि मल्टीपल आंसर में माइनस मार्किंग होने से ज्यादा नंबर कटने की संभावना रहती है। इसमें विकल्प में एक से ज्यादा आंसर होते हैं। ऐसे में स्टूडेंट ने दो सही और एक गलत विकल्प पर टिक कर दिया तो पूरा प्रश्न गलत हो जाता है और नंबर भी कटते हैं।
आगे क्या
14 से 17 जून तक स्टूडेंट वेबसाइट पर ऑप्टिकल रिस्पांस शीट देख सकेंगे। 23 जून को एडवांस का रिजल्ट जारी किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn